Source: http://koziglap.hu/index.php?name=Forums&file=viewtopic&p=56507
Timestamp: 2017-11-23 03:52:14
Document Index: 2255067

Matched Legal Cases: ['Bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', '§543', '§544']

Köziglap.hu › Fórum › Bemutatkozás › Jogi rémtörténetek és hasonlók.. › Tisztességes eljárás
Fórum › Bemutatkozás › Jogi rémtörténetek és hasonlók.. › Tisztességes eljárás
Tartalomjegyzék › Jogi rémtörténetek és hasonlók..
Deleted_User_215
Csatlakozott: MÃ¡rcius 10, pÃ©ntek
Elküldve: 2006. Márc. 26. 22:36 Hozzászólás témája: Tisztességes eljárás
Egy Újpesti Társasházat néhány millióval megkönnyítette a volt közös képviselője.
Öt év alatt az Európai Bíróság eljutott odáig, hogy ítélet született.
A jelenlegi közös képviselő is átláthatatlan módon intézi a ház pénzügyeit.
Az ítéletet betegesen eltitkolják a tulajdonosoktól...
Egyik tulajdonos, aki kb 60.000 ft pótbefizetést teljesített a hiány miatt úgy döntött kikéri az ítéletet a Bíróságtól.
T. Budapesti IV.és XV.Kerületi Bíróság!
Tisztelt Dr. Fényes Miklós bíró úr!
A Tisztelt Bíróság a Zichy Mihály utca 1.-7.Társasház felperes és Timkó András között 3.P.IV.20.151/2004.szám alatt folyamatban volt perében 2005.március 22-n ítéletet hirdetett. A kezelő iroda tájékoztatása szerint az ítélet 2005.április 18-n jogerőre emelkedett.
A Társasházban ingatlan tulajdonnal rendelkezem.
A Társasház kezelője a mai napig nem tette lehetővé az ítéletben foglaltak megismerését.
Jelen perrel kapcsolatosan tízmilliós nagyságrendű pótbefizetést teljesítettek a tulajdonosok.
Az üggyel kapcsolatos elszámoláshoz szükséges lenne az ítélet tartalmának megismerése.
Kérem, hogy részemre mint tulajdonos részére szíveskedjék eljuttatni az ítélet egy példányát.
Szíveskedjen tájékoztatni arról, hogy az igazolt tulajdonosok, vagy meghatalmazottai részére van e lehetőség az ügy iratainak részletes tanulmányozására.
Budapest 2005. június 27. Tisztelettel
Budapest 1041.Zichy M.u.....
Eltelt néhány hét...a bíróság azt se mondta,hogy bükkkk.
Emberünk, még mindíg bízva a jogállamban a Bíróság Elnökéhez fordult.
.....T. Budapesti IV.és XV. Kerületi Bíróság Elnöke részére !
2005. június 27.-n írásban kértem tájékoztatást Dr. Fényes Miklós bíró úrtól, valamint a 3.P.IV.20.151/2004.számú ügyben 2005.március 22-n kihirdetett ítélet megküldését.
Mivel Társasház kezelője a mai napig nem tette lehetővé az ítéletben foglaltak megismerését, ezért voltam kénytelen a Bírósághoz fordulni.
Kértem a bíró urat, hogy részemre mint tulajdonos részére szíveskedjék eljuttatni az ítélet egy példányát.
Tájékoztatást kértem arról, hogy az igazolt tulajdonosok, vagy meghatalmazottai részére van e lehetőség az ügy iratainak részletes tanulmányozására.
A mai napig a Bíróság részéről semminemű visszajelzést nem kaptam.
Kérem a T. Bíróság Elnökét, hogy tegye meg a szükséges és lehetséges intézkedést annak érdekében, hogy a kért ítéletet kézhez kapjam, és a feltett kérdésemre érdemi választ kapjak.
Budapest 2005. július 20 Tisztelettel.
Budapest 1041.Zichy M.u....
Mivel "tanult barátunk" az Elnökasszony szintén komolytalanra vette a figurát...válaszra sem méltatta tulajdonost.
Emberünk kénytelen volt Bírósághoz fordulni, hogy a magáról megfeledkezett Bíróságot rákényszerítse arra, hogy kiadja az ítéletet.
T. Fővárosi Bíróság!
2005. június 27.-n a Budapesti IV.és XV.Kerületi Bíróságtól írásban kértem, hogy részemre mint tulajdonos részére juttassák el a Zichy Mihály utca 1.-7.Társasház felperes és Timkó András között 3.P.IV.20.151/2004.szám alatt folyamatban volt perében 2005.március 22-n kihirdetett ( 2005.április 18-n jogerőre emelkedett) ítélet egy példányát.
Leírtam, hogy a Társasházban ingatlan tulajdonnal rendelkezem, a Társasház jelenlegi közös képviselője nem tette lehetővé az ítéletben foglaltak megismerését.
Jelen perrel kapcsolatosan tízmilliós nagyságrendű pótbefizetést teljesítettek a tulajdonosok. Az üggyel kapcsolatos elszámoláshoz - elszámoltatáshoz szükséges lenne az ítélet tartalmának megismerése.
Mivel az ügyet tárgyaló bírótól 2005.július 20-ig semmiféle választ nem kaptam Kérelmemet a Kerületi Bíróság Elnökéhez címezve megismételtem.
Kértem a T. Bíróság Elnökét, hogy tegye meg a szükséges és lehetséges intézkedést annak érdekében, hogy a kért ítéletet kézhez kapjam, és a feltett kérdésemre érdemi választ kapjak.
A mai napig sem az ügyben eljárt bíró, sem a Bíróság Elnöke nem tisztelt meg válaszával.
Az ítélet tartalmának ismeretét érdekeim védelme szükségessé teszi.
A leírt tényállásra figyelemmel, az Alkotmány 70/K. §-ra, a Ptk.76.§-ra hivatkozással
keresettel fordulok a T. Bírósághoz
Kérem, hogy a T. Bíróság állapítsa meg, hogy alperes azzal, hogy közel három hónapja nem teljesíti kérésemet, válaszra sem méltat
-megsértette az Alkotmány 54. § (1)bekezdésében kinyilvánított Alapvető jogomat az emberi méltóságomat.
- Megsértette személyhez fűződő jogaimat.
Kérem a .Bíróságot állapítsa meg a jogsértés megtörténtét.
Kötelezze alperest a jogsértés abbahagyására, tiltsa el a további jogsértéstől.
Kötelezze alperest, hogy írásban tett –és nyilvános tárgyaláson felolvasott nyilatkozattal adjon elégtételt a következő szöveggel:
„A Fővárosi Bíróság elismeri, hogy Kósa Andrásné felperes Budapesti lakós jogszerűen kérte az ítélet kiadását és felvilágosítást a további iratok megismerésével kapcsolatban. A perbeli jogképességgel nem rendelkező Budapesti IV.és XV.Kerületi Bíróság Európai jogállamhoz méltatlan , törvénysértést követett el sérelmére, amikor három hónapig válaszra sem méltatta. Annak ellenére, hogy a bíróság elnökéhez is fordult panasszal.
A Fővárosi Bíróság elismeri, hogy Budapesti IV. és XV. Kerületi Bíróság eljárása megsértette alperes Alapvető Alkotmányos jogát, és személyhez fűződő jogait.
Alperes kijelenti, hogy a jövőben tartózkodik attól, hogy állampolgárok sérelmére hasonló jogsértést kövessen el.”
Kérem a T. Bíróságot, hogy a tárgyalást távollétemben is szíveskedjék megtartani.
Az 1990.évi XCIII. tv. 33. § Nem kötelezhető illeték fizetésére az egyes alkotmányos jogok érvényesítése, illetőleg kötelezettségek teljesítése, valamint a társadalmi igazságosság előmozdítása érdekében a mellékletben és a külön jogszabályokban meghatározott illetékmentes eljárásokon felül tárgyuknál fogva illetékmentes eljárások
Budapest 2005. szeptember 10. Tisztelettel
Budapest 1041.Zichy M....
Az ügy tárgyalására a Heves Megyei Bíróság lett kijelölve.
Alperest képviselő O.I.T. (Országos Igazságszolgáltatási Tanács) elismeri...csúnya dolog, amit az újpesti Bíróság művel....de nem jogsértő...várjuk az ítéletet...
Elküldve: 2015. Feb. 02. 06:18 Hozzászólás témája: Re: Tisztességes eljárás
HozzászólásElküldve: Vas. Márc. 02, 2014 4:03 pm Hozzászólás témája: Re: Fiatalok életkezdési támogatása	Hozzászólás, az előzmény idézésével
A kérdésem meglehetősen rövid lesz. Az interneten való böngészés közepette sajnos nem találtam pontos választ a kérdésemre, mivel egymásnak ellentmondó információkra leltem. Tehát azt szeretném tudni, hogy az állami gondozottak az életkezdési támogatást csak lakásvásárlásra fordíthatják, vagy albérlet is fizethető-e belőle?
Elküldve: 2015. Feb. 02. 11:02 Hozzászólás témája: Re: Tisztességes eljárás
Arham!
Gondolom véletlen került ide a kérdés...
Ha már van, ennyi információ alapján a lényeg ez, s ajánlatos nem a hírek között, hanem jogszabályokban keresni, a fogalmak itt-ott összemosódottak a neten.
149/1997. (IX. 10.) Korm. rendelet (ma napon hatályos szöveg)
"77. §543 (1) A fiatal felnőtt az otthonteremtési támogatás iránti kérelmét a 15. számú melléklet szerinti formanyomtatványon terjeszti elő.
(2) Az otthonteremtési támogatás iránti kérelemhez kapcsolódó, 16. számú melléklet szerinti pénzfelhasználási tervben - az otthonteremtési támogatás legfeljebb 10%-ának mértékéig - feltüntethetőek a Gyvt. 25. § (5) bekezdésében foglaltakhoz kapcsolódó járulékos költségek, így különösen a visszterhes vagyonátruházási illeték, az eljárási illeték, a hitelbírálati díj, a közjegyzői díj és az ügyvédi költség.
78. §544 (1) A gyámhivatal az otthonteremtési támogatás összegének megállapítása érdekében beszerzi
a)545 a kérelmező nagykorúvá és teljesen cselekvőképessé válását (a továbbiakban: önjogúvá válás) megállapító gyámhivataltól a döntéshez szükséges iratokat, adatokat, így különösen
aa) a nagykorúvá vált vagyonáról szóló értesítést,
ab) a volt vagyonkezelő végszámadását,
ac) a nevelésbe vett gyermek tulajdonában álló ingatlanra vonatkozó adó- és értékbizonyítványt,
b) a területi gyermekvédelmi szakszolgálattól a Gyvt. 25. §-a (2) bekezdésének a) pontjában foglalt feltétel meglétére vonatkozó igazolást,
c) az otthonteremtési támogatással megszerezni kívánt ingatlan adó- és értékbizonyítványát, amennyiben a kérelem benyújtásakor ismertek a megvásárolni szándékozott ingatlan adatai.
(2) A gyámhivatal szükség esetén környezettanulmányt szerez be, és a fiatal felnőtt utógondozójától javaslatot kér az otthonteremtési támogatás céljának és a pénzfelhasználási tervnek a megvalósíthatóságáról, az együttműködés feltételeiről, a támogatás összegének felhasználási, valamint elszámolási módjáról és várható időpontjáról.
(3)546 A gyámhivatal az otthonteremtési támogatás iránti kérelem benyújtásakor - amennyiben a kérelmező nem áll utógondozás alatt - a (2) bekezdésben foglaltak érdekében a fiatal felnőtt részére a lakcíme szerinti területi gyermekvédelmi szakszolgált utógondozóját rendeli ki a Gyvt. 25. §-ának (7) bekezdése szerinti időtartamra.
(4) A Gyvt. 25. §-ának (5) bekezdése tekintetében lakás, családi ház, tanya lakhatóvá tételének minősül minden olyan külső és belső építészeti munka, melynek elvégzése nyomán a lakhatatlan ingatlan beköltözhető, lakható állapotba kerül. Lakhatóvá tételnek minősül továbbá a fűtés korszerűsítése (fűtőtest, vízmelegítő, kazán vásárlása)."
Több szabály is a van, a lényeg ez, s irány a gyámhivatal!
Elküldve: 2015. Feb. 02. 11:05 Hozzászólás témája: Re: Tisztességes eljárás
Bízom benne nem szórakozol itt mások idejét rabolva, sajnos mostanában gyakran fordul elő...
Tartalomjegyzék › Jogi rémtörténetek és hasonlók.. Időzóna: GMT + 1 óra